Coba jelasin Solat jenazah dari Pengebumian Islam dalam bahasa melayu dong

Untuk maklumat tambahan, sila lihat: Solat jenazah

Komuniti Muslim yang hidup akan bersama-sama berhimpun dan menyembahyangkan jenazah Muslim yang telah meninggal dunia sebagai suatu tuntutan dan bagi memberkati si mati. Upacara sembahyang dikenali sebagai Solat jenazah.

Solat jenazah adalah sejenis solat khusus, ia dilakukan jika berlakunya kematian seseorang Islam akibat sakit, kemalangan dan sebagainya dan syaratnya jenazah yang hendak disolatkan mestilah jenazah Islam, telah dimandi dan dikapankan. Bagi mujahidin ataupun askar Islam yang mati bertempur, maka jenazahnya tidak perlu dimandi, dikapan da disolatkan, jenazah mereka hanya cukup dikebumikan sahaja.

Solat jenazah dilakukan dengan (empat) Takbir, tetapi tiada Rukuk dan Sujud.

Adalah menjadi kewajipan bagi setiap lelaki Muslim dewasa untuk mengerjakan solat jenazah jika didapatinya seorang dari saudara Islamnya telah meninggal dunia. Namun, jika salah seorang dari lelaki Muslim yang akhil baligh itu telah mengerjakan Solat jenazah, maka tidak lagi jatuh wajib bagi Muslim lain untuk menyolatkan jenazah itu, kerana itu Solat jenazah dikategorikan sebagai Fardhu kifayah.

Jika seseorang itu meninggal dunia, si waris kepada si mati seperti anak lelaki, bapa atau suami si mati lebih afdal untuk menjadi Imam atau ketua untuk Solat jenazah untuk si mati.

Solat ghaib khas bagi seseorang yang telah mendengar kematian seseorang Muslim yang lain, sedangkan pendengar tidak dapat melihat jasad jenazah yang telah mati. Maka Solat ghaib boleh dilakukan tanda penghormatan bagi si mati dan memohon Allah memberkati si mati.